**Nr 6**

**Fra** **Innlandet Unge Venstre**

**4. En friere skole**

Innlandet Venstre ønsker en videregående skole der elevene har større selvbestemmelse over egen skolehverdag. Vi ønsker å fjerne fraværsgrense som ikke tar hensyn til den enkeltes situasjon og behov. Vi ønsker mer selvbestemmelse til elevene i timeplanene deres og mener at det er viktig å ha bedre lærere og flere helsesykepleiere på hver skole for å kunne ta vare på elevenes helse og trivsel.

Vi mener det er viktig å se hver enkelt elev og tilpasse løsningene etter deres behov. Innlandet Venstre anerkjenner individuelle forskjeller og mener derfor at fellesfagene burde bli færre for å få en mer individtilpasset og selvbestemt skole.

Innlandet Venstre mener at én løsning ikke passer for alle, og derfor ønsker vi å gi elevene større frihet til å velge sitt utdanningsløp, egen timeplan og mulighet til bistand på skolen når de trenger det fra helsesykepleiere i hele stillinger.

Det er viktig med en styrking av det tverrfaglige samarbeidet mellom politi, helsesykepleiere, miljøterapeuter i skolene, barne- og ungdomspsykiatrien og ungdomsforbyggende tiltak.

Innlandet Venstre vil:

* Innføre fritt skolevalg i Innlandet med en reisegaranti med de kostnader det innebærer
* At det ansettes minst en helsesykepleier på fulltid ved alle videregående skoler i Innlandet
* Fjerne fraværsgrensa
* Søke om å ha en prøveordning med mindre fellesfag og mer valgfag